דוד קמדן די לאון

דוד קמדן די ליאון (באנגלית: David Camden de Leon; 6 במאי 1816 – 2 בספטמבר 1872) היה רופא יהודי-אמריקאי ששירת בצבא ארצות הברית.

ביוגרפיה
דוד קמדן די ליאון נולד בקולומביה, קרוליינה הדרומית לרבקה לופס ומרדכי הנדריקס די לאון, רופא וראש עיריית קולומביה. אחיו היו הסופר תומאס קופר די לאון  ודיפלומט אדווין די לאון. הוא סיים לימודי רפואה באוניברסיטת פנסילבניה בשנת 1836 ובשנת 1838 התגייס לצבא ארצות הברית.

הוא השתתף במלחמות עם האינדיאנים ובמלחמת ארצות הברית–מקסיקו כאשר הגיע עד לנהר ריו גרנדה. במהלך אחת הקרבות הוא מילא את מקומו של  מפקד פרשים שנפצע. על הגבורה במהלך המלחמה הוא קיבל מכתב הערכה מקונגרס ארצות הברית. לאחר סיום הקרבות, דוד קמדן די ליאון הוצב בגבול ובשנת 1856 קודם לדרגת מייג'ור.

לאחר תחילת מלחמת האזרחים האמריקאית הוא עזב את הצבא והתגייס לצבא הקונפדרציה. ג'פרסון דייוויס מינה אותו לרופא ראשי של הצבא. לאחר סיום המלחמה, דוד קמדן די ליאון עבר למקסיקו. כעבור מספר שנים הוא התיישב בניו מקסיקו ועסק ברפואה עד מותו.

קישורים חיצוניים
 קורות חיים 

רופאים צבאיים אמריקאים
אנשי צבא הקונפדרציה
רופאים יהודים אמריקאים
אמריקאים שנולדו ב-1816
אמריקאים שנפטרו ב-1872